Clermontský kódex

Clermontský kódex (iné názvy: Claromontanský kódex, Codex Claromontanus, DP, 06) je grécko-latinský rukopis Nového zákona zo 6. storočia napísaný na pergamene. Rukopis tvorí 533 strán Pavlových listov s rozmermi 24,5 × 19,5 cm. Texty sú písané v jednom stĺpci s 21 riadkami na každej strane. Je uchovaný v Paríži vo Francúzskej národnej knižnici pod označením Cod. Gr. 107.

Kódex tiež obsahuje ďalšie vzácne listiny a to:
 Stichometrický zoznam Starého a Nového zákona z neznámeho obdobia, ktorý bol vložený do kódexu. Chýba v ňom List Filipanom, Prvý aj druhý list Solúnčanom a List Hebrejom. Naopak zahŕňa texty, ktoré už viac nie sú považované za kanonické - Barnabášov list, Hermasov pastier, Skutky Pavlove a Petrovo zjavenie.
 Dva palimpsestové listy (str. 162 a 163) s kresťanským textom prepísané cez časti hry Faethón od Euripida. Od rukopisu boli oddelené a vo Francúzskej národnej knižnici označené ako Cod. Gr. 107 B.

Rukopis bol nájdený kalvínskym učencom Theodorom Bezom v mestečku Clermont na severe Francúzska. Ako prvý ho aj preskúmal a záznamy z niektorých čítaní použil vo svojom vydaní Nového zákona.

Referencie

Iné projekty

Zdroj 

Biblické rukopisy
Kódexy